
PRIMAR 
Nr. 7551  din 5.07.2024

REFERAT DE APROBARE 
pentru stabilirea locaţiilor privind amenajarea platformelor betonate si a insulelor ecologice  în cadrul proiectului „ Construirea de insule ecologice digitalizate în Municipiul Marghita, judeţul Bihor”

             Prezentul referat de aprobare are la bază prevederile art.6 alin.(3) și art.30 alin.(1) și (2) din Legea nr.24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre pentru stabilirea locaţiilor privind amenajarea platformelor betonate si a insulelor ecologice  în cadrul proiectului „ Construirea de insule ecologice digitalizate în Municipiul Marghita, judeţul Bihor”

          Astfel, Consiliul Local Marghita a adoptat HCL nr. 194 din 21 septembrie 2022 privind aprobarea proiectului intitulat „Construirea de insule ecologice digitalizate Municipiul Marghita, Județul Bihor ”, în vederea participării la apelurile de proiecte PNRR/2022/C3/S/I.1.B, Componenta C3-Managementul Deșeurilor, Subinvestiția I.1:B Construire de insule ecologice digitalizate din cadrul Planului National de Redresare si Reziliență, obţinând astfel finanţarea 
proiectului  de investiţii "Construirea de insule ecologice digitalizate în Municipiul Marghita, judeţul Bihor prin semnarea  contractului  de finanţare cu Ministerul Mediului din 22.02.2023 nr. C3I1B0122000097 pentru o valoare de  250.000, 00 euro fără TVA., suplimentată prin act adiţional din 5.05.2023 cu încă 100.000 euro si care are ca obiect achiziția de containere digitalizate pentru colectarea separată a deșeurilor în conformitate cu criteriile specifice acestui ghid şi cu toate cheltuielile rezultate cu sistemele de protecție anti-vandalism și împotriva accesului neautorizat; cheltuielile cu platforma software necesară operării eco – insulelor și administrării datelor; etc . Contribuţia noastră din bugetul  local, potrivit Ghidului de finanţare este amenajarea platformelor betonate  pentru realizarea Eco – insulelor, respectiv a unui numar de  25 buc. Insule ecologice de tip 1.Până în prezent s-a semnat  Acord cadru privind achiziţia de insule ecologice nr. 63/27.05.2024 şi Contractul  subsecvent de furnizare produse nr. 170/10.06.2024. Potrivit contractelor încheiate termenul final de implementare a proiectului este decembrie 2024 .
Pentru eficientizarea  sistemului de management al deşeurilor, municipiul Marghita intenţionează să instaleze 25 de insule de tip I prin amenajarea unui număr de 17 platforme , în zona de blocuri si apartamente, în mare măsură pe amplasamentele vechilor platforme existente  prin Hotărârea Consiliului Local nr.  156 din 31 august 2021 .
Insula de Tip I : insula supraterană încasetată cu 5 containere de câte 1,1 mc. pentru toate cele 5 fracţii: biodegradabil, rezidual, sticlă, plastic şi metal , hârtie si carton. Fiecare insulă va fi  dotată cu o componentă digitală formată dintr-un ansamblu hardware (sisteme electronice și mecanice de control a admisiei  deșeurilor în containere ) și o platformă software ( soluție IT) , precum şi un anumit număr de cartele de acces.

Noua tehnologie de colectare selectivă –insule ecologice digitalizate de colectare a deşeurilor, reprezintă o soluţie tehnică ce respectă toate obligaţiile legale impuse prin lege şi ajută la îmbunătăţirea conditiilor de viaţă ale populaţiei, la organizarea superioară a serviciului de salubrizare, limitarea totală a accesului uman şi a animalelor, rozătoarelor, insectelor la deşeuri, reducerea mirosurilor neplăcute, a vandalizării prin accesul uman sau animal la deşeurile colectate, încadrarea în orice peisaj urban si ahitectural.
Astfel, în scopul de a asigura spaţiul potrivit pentru montarea insulelor ecologice digitalizate pe teren domeniul public al municipiului Marghita propunem inţierea unui proiect de hotărâre pentru stabilirea locaţiilor privind amenajarea platformelor betonate si a insulelor ecologice  în cadrul proiectului „ Construirea de insule ecologice digitalizate în Municipiul Marghita, judeţul Bihor”, în virtutea atribuţiei  conferită de Codul Administrativ Consiliului Local , de a administra domeniului public şi privat al localităţii. 

